มีอาการ รู้สึกเหนื่อยๆเหนียวๆเปรี้ยวๆในคอ เหมือนหายใจไม่สุด อยากเรอถ้าหายใจเข้าลึกๆจะรู้สึกร้าวๆชายโครงขวา และเสียวๆตรงกลางอกเวลาบิดตัวก็จะก็จะรู้สึกแปลบๆ ด้านหลังของชายโครงขวาด้วยน้ำหนัก 123 เป็นมา 3 - 4 วันโดยประมาน
สวัสดีค่ะ อาการแน่นหน้าอก หายใจไม่สุด รู้สึกเสียดๆบริเวณกลางอกดังกล่าวมานั้น อาจจะเกิดจากโรคของทางเดินหายใจติดเชื้อเช่นมีหลอดลมอักเสบ ปอดอักเสบ โรคทางเดินหายใจตีบตันเช่นหอบหืด ถุงลมโป่งพอง หรือมีเยื่อหุ้มปอดอักเสบ มีกรดไหลย้อนอาจทำให้เรอเปรี้ยวร่วมด้วย หรืออาจเป็นโรคของกล้ามเนื้อและกระดูกอ่อนอักเสบก็ทำให้เกิดอาการเจ็บแปล๊บๆตามชายโครงได้เช่นกันเบื้องต้นแนะนการงดการทำงานหนัก อยู่ในที่ที่อากาศถ่ายเทได้ดี ดื่มน้ำมากๆ ไม่กินแล้วนอนเลยทันที ไม่ไปกดบริเวณที่เป็น ระวังการกระทบกระแทกหากยังมีอาการเป็นมากต่อเนื่อง หรือรู้สึกหอบเหนื่อ่ยหายใจไม่ทัน คลื่นไส้ อาเจียน กินได้น้อย ควรไปพบแพทย์เพื่อตรวจเพิ่มเติม